b'\n_START_ARTICLE_\nFrederic al IV-lea de Suabia\n_START_PARAGRAPH_\nFrederic al IV-lea (n. 1145\xe2\x80\x93d. 1167), membru al dinastiei Hohenstaufen a fost duce de Suabia din 1152 p\xc3\xa2n\xc4\x83 la moarte._NEWLINE_Frederic era fiul regelui Conrad al III-lea al Germaniei cu so\xc8\x9bia sa, Gertruda de Sulzbach \xc8\x99i astfel ar fi fost mo\xc8\x99tenitorul direct al tronului Germaniei, dac\xc4\x83 s-ar fi urmat mo\xc8\x99tenirea direct\xc4\x83. Cu toate acestea, pe c\xc3\xa2nd se afla pe patul de moarte, Conrad al III-lea, ar fi sf\xc4\x83tuit pe cele dou\xc4\x83 persoane de fa\xc8\x9b\xc4\x83, nepotul s\xc4\x83u de frate Frederic "Barbarossa" \xc8\x99i episcopul de Bamberg, s\xc4\x83 fie numit \xc3\xaen locul s\xc4\x83u Frederic Barbarossa \xc3\xaensu\xc8\x99i, c\xc4\x83ruia i-a oferit insignia imperiale._NEWLINE_Barbarossa nu a pierdut ocazia pentru a-i atrage pe clericii din Bavaria de partea sa \xc8\x99i l-a convins pe arhiepiscopul de K\xc3\xb6ln s\xc4\x83 convoace un Reichstag \xc3\xaen scurt\xc4\x83 vreme. Acolo, electorii Imperiului (mai pu\xc8\x9bin "primus inter pares" dintre ei, arhiepiscopul Henric I de Mainz, un aliat al papei) l-au ales \xc3\xaen 1152 ca rege pe Frederic Barbarossa \xc3\xaen locul v\xc4\x83rului s\xc4\x83u minor Frederic, care a primit \xc3\xaen schimb Ducatul de Suabia, succed\xc3\xa2ndu-l pe "Barbarossa" \xc3\xaen acela\xc8\x99i an._NEWLINE_Frederic a participat la campaniile lui Barbarossa din Italia, devenind una dintre multele victime din armata imperial\xc4\x83. El a fost lovit de boal\xc4\x83 dup\xc4\x83 ocuparea Romei \xc3\xaen 1167. \xc3\x8en locul s\xc4\x83u, Barbarossa a acordat Suabia propriului s\xc4\x83u fiu, \xc3\xaen v\xc3\xa2rst\xc4\x83 de 3 ani, Frederic, sub numele de Frederic al V-lea.'